《梅月主人》
明代·翟宗

梅花初放月华新，不染东风半点尘。移榻卧梅清一梦，举杯邀月作三人。

琼梢影弄瑶台夜，玉镜光涵庾岭春。閒坐小窗味周易，一胸生意满乾坤。

作者简介：翟宗，字师孔。东莞人。溥福曾孙。明宪宗成化十九年（一四八三年）举人，官贵池县教谕。著有《珠玑集》、《一川集》。民国张其淦《东莞诗录》卷九有传。